***ՀԻՄՆԱՎՈՐՈՒՄ***

***«*** ***ՉԱՐԵՆՑԱՎԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՎՏՈՄԵՔԵՆԱՆԵՐԸ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ***

Հաշվի առնելով այն հանգամանքը, որ համաձայն ՀՀ վարչապետի 19.12.2024թ. համար 02/12.63/43992-2024 հանձնարարականի և Կոտայքի մարզպետի 23.12.2024թ. համար 01/05/08946-2024 գրության կատարման համար անհրաժեշտ է կրճատել համայնքապետարանի թվով 6 մարդատար ծառայողական ավտոմեքենաներից 5-ը, որոնց համար իրականացվել է շուկայական գնի փորձագիտական գնահատում։

Հաշվեկշռում առկա է նաև բեռնատար ավտոտրանսպորտային և տեխնիկա-մեխանիզմներ, որոնց անսարքության և չօգտագործման պատճառով նպատակահարմարություն է առաջացել նաև օտարել թվով 1 կոմբայն, 2 բեռնատար Զիլ և 1 աղբատար Զիլ տեխնիկական միջոցները՝ դրանց հետագա անիմաստ ամորտիզացիոն մաշվածությունը կանխելու և գոյացած ֆինանսական միջոցները բյուջե ուղղելու նպատակով։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**

Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.**

Ավագանու որոշման նախագծի ընդունման դեպքում նախատեսվում է բյուջեի մուտքերի ավելացում շուրջ 8 միլիոն դրամի չափով։

**ՀԱՄԱՅՆՔԻ ՂԵԿԱՎԱՐ` Հ. ՇԱՀԳԱԼԴՅԱՆ**